Gupta-sage: Vier weermaglede se lot vandag bepaal | Maroela Media
Kol. Nomsa Khumalo, lt.kol. Christo van Zyl, lt.kol. Christine Anderson en a.o. Thabo Ntshisi verskyn in die weermaghof by die Thaba Tshwane-militêre basis in Pretoria.
Hulle word daarvan beskuldig dat hulle verskillende afdelings van die militêre verdedigingskode oortree het. Die aanklagte hou verband met die landing van die Gupta-familie se privaatvliegtuig by die Waterkloof-lugmagbasis vroeër vanjaar vir die familie se uitspattige troue wat by Sun City in Noordwes plaasgevind het.
Jet Airways vlug JAI 9900 uit Indië, met meer as 200 gaste van Vega Gupta en haar Indiese-gebore man, Aakash Jahajgarhia, het in April daar geland. Vandaar is hulle na Sun City vervoer deur ligte vliegtuie, helikopters en selfs polisie- en metropolisie-begeleiding.
Die landing het wyd kritiek uitgelok en verskeie ondersoeke is van stapel gestuur. ŉ Ondersoek deur die regering het president Jacob Zuma en sy ministers van die landing vrygespreek, en bevind dat die landing die gevolg was van “sameswering deur amptenare” in die weermag. President Zuma het glo verskeie bande met die Gupta-familie.
Ai tog. Die mense het net nommer 1 se opdragte gehoorsaam.